Likumprojekts

**Grozījumi likumā "Par Valsts ieņēmumu dienestu"**

Izdarīt [likumā](https://likumi.lv/ta/id/15836-nacionalo-brunoto-speku-likums) "Par Valsts ieņēmumu dienestu" (Latvijas Republikas Saeimas un Ministru Kabineta Ziņotājs, 1993, 34. nr.; 1995, 23., 24. nr.; 1997, 4. nr.; 1998, 2., 15. nr.; 1999, 22. nr.; 2001, 15., 23. nr.; 2002, 16. nr.; 2003, 6., 8. nr.; 2005, 14. nr.; 2006, 22. nr.; 2008, 14., 24. nr.; 2009, 2., 15., 22. nr.; Latvijas Vēstnesis, 2009, 199. nr.; 2010, 99. nr.; 2011, 85. nr.; 2012, 50., 108., 203. nr.; 2013, 232. nr.; 2014, 189., 214., 257. nr.; 2015, 124. nr.; 2016, 119., 204., 241. nr.; 2017, 132. nr.; 196. nr.) šādus grozījumus:

1.  2. pantā:

izteikt 5. punktu šādā redakcijā:

"5) nodrošināt Valsts ieņēmumu dienesta ierēdņu (darbinieku) apmācību, informēt sabiedrību par nodokļu maksāšanas nozīmīgumu, rīkojot informatīvos pasākumus un konkursus, kā arī šajā likumā noteiktajā kārtībā konsultēt nodokļu maksātājus nodokļu normatīvo aktu piemērošanas jautājumos;";

izteikt 8. punktu šādā redakcijā:

"8) nodrošināt sabiedriskā labuma organizācijas statusa piešķiršanu un sabiedriskā labuma organizāciju uzraudzību atbilstoši Sabiedriskā labuma organizāciju likumā noteiktajai kārtībai;".

2. Papildināt likumu ar 4.2 un 4.3pantu šādā redakcijā:

"**4.2pants. Fizisko personu datu apstrāde**

Nodrošinot šajā likumā un citos normatīvajos aktos noteikto uzdevumu izpildi, Valsts ieņēmumu dienests apstrādā fizisko personu datus, tai skaitā veic personas datu profilēšanu.

**4.3pants. Informācijas pieprasīšana no valsts un pašvaldību iestādēm**

Valsts ieņēmumu dienestam ir tiesības pieprasīt un bez maksas saņemt no valsts un pašvaldību iestādēm dienesta uzdevumu izpildei nepieciešamo informāciju."

3.  8. pantā:

izteikt 7. punktu šādā redakcijā:

"7) apmāca Valsts ieņēmumu dienesta ierēdņus (darbiniekus) un informē sabiedrību par nodokļu maksāšanas nozīmīgumu, veicinot labprātīgu nodokļu saistību izpildi un nodokļu iekasēšanu un rīkojot informatīvos pasākumus un konkursus, kā arī konsultē nodokļu maksātājus nodokļu normatīvo aktu piemērošanas jautājumos, kuri attiecas uz konkrēto nodokļu maksātāju un radušies šā maksātāja ar nodokli apliekamo darbību rezultātā;";

papildināt pantu ar 12.1punktu šādā redakcijā:

"121) Sabiedriskā labuma organizāciju likumā noteiktajā kārtībā piešķir sabiedriskā labuma organizācijas statusu un uzrauga sabiedriskā labuma organizācijas."

4.  10. pantā:

izteikt pirmās daļas 1. punktu šādā redakcijā:

"1) uzrādot dienesta apliecību un augstāka ierēdņa pilnvarojumu, apmeklēt juridiskajām vai fiziskajām personām piederošās vai to lietošanā esošās teritorijas un telpas, kurās tiek veikta saimnieciskā darbība vai kuras ir saistītas ar ieņēmumu gūšanu citai juridiskajai vai fiziskajai personai, veikt tajās nodokļu kontroles pasākumus, preču fizisko apskati, izņemt preču paraugus ekspertīzes veikšanai, kā arī brīvi apmeklēt valsts pārvaldes un pašvaldību iestādes. Lemjot par šajā punktā minētā pilnvarojuma izsniegšanu ierēdnim viņa tiesību īstenošanai nodokļu kontroles jomā, izvērtējams iespējamā fizisko personu pamattiesību ierobežojuma samērīgums;";

papildināt pirmo daļu ar 13. punktu šādā redakcijā:

"13) kontroles un citu procesuālo darbību fiksēšanai fotografēt, izdarīt audioierakstus un videoierakstus. Fiziskās personas privātīpašumā, kurā ir šīs personas dzīvesvieta un kurā veic saimniecisko darbību, fotografēšanu, audioierakstus vai videoierakstus veic apjomā, kas nepieciešams kontroles vai citu procesuālu darbību veikšanai un ievērojot personas tiesības uz privāto dzīvi.";

papildināt pantu ar 2.3daļu šādā redakcijā:

"2.3 Šā panta pirmajā un otrajā daļā paredzētās tiesības ir piemērojamas arī sabiedriskā labuma organizācijas statusa piešķiršanas un sabiedriskā labuma organizāciju uzraudzības procesā, lai novērtētu biedrību, nodibinājumu un reliģisko organizāciju darbības atbilstību Sabiedriskā labuma organizāciju likumā noteiktajai kārtībai.";

papildināt pantu ar 4.1daļu šādā redakcijā:

"4.1 Ja šā panta pirmās daļas 1. punktā minētajos nodokļu kontroles pasākumos izņemtās preces neatbilst pavaddokumentos norādītajai precei, ekspertīzes izdevumus juridiskā vai fiziskā persona sedz piecu darbdienu laikā pēc rēķina saņemšanas."

5. Papildināt 13. panta devīto daļu pēc vārdiem "personas pārmeklēšanu" ar vārdiem "un fiksēt muitas kontroles darbības, veicot fotografēšanu, izdarot audioierakstus un videoierakstus".

6. Papildināt 16. panta trešās daļas 5. punktu ar teikumu šādā redakcijā:

"Aizturēto un apcietināto personu konvojēšanas kārtību nosaka Ministru kabinets;".

7. Izteikt 16.1panta trešās daļas pirmo teikumu šādā redakcijā:

"Aizliegts lietot speciālos līdzekļus (izņemot roku dzelžus un sasiešanas līdzekļus) un speciālos cīņas paņēmienus pret sievietēm, personām ar redzamām invaliditātes pazīmēm un mazgadīgām personām, izņemot gadījumus, ja tās izdara bruņotu uzbrukumu, kā arī apdraud citu personu, Valsts ieņēmumu dienesta ierēdņu (darbinieku) dzīvību vai veselību vai izrāda bruņotu pretošanos."

8. Papildināt 16.6panta trešās daļas 4. punktu ar teikumu šādā redakcijā:

"Aizturēto un apcietināto personu konvojēšanas kārtību nosaka Ministru kabinets;".

9. Izteikt 17. panta pirmo daļu šādā redakcijā:

"1. Par Valsts ieņēmumu dienesta ierēdni var būt persona, kura atbilst Valsts civildienesta likuma 7. pantā noteiktajām prasībām, kā arī prasībai par nevainojamu reputāciju:

1) tā ir lojāla Latvijas Republikai un tās Satversmei;

2) attiecībā uz to nav konstatēti riski korupcijas un interešu konflikta novēršanas jomā;

3) attiecībā uz to nav konstatēti būtiski ētikas pārkāpumi, kas var kaitēt sabiedrības uzticībai valsts pārvaldei un Valsts ieņēmumu dienestam."

10. Papildināt pārejas noteikumus ar 42. punktu šādā redakcijā:

"42. Grozījums par likuma 17. panta pirmās daļas izteikšanu jaunā redakcijā stājas spēkā 2020. gada 1. janvārī."

Finanšu ministrs

J. Reirs